|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ,****ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ &**Δ/ΘΜΙΑΣ ΕΚΠ/ΣΗΣ ΚΡΗΤΗΣΓΡΑΦΕΙΟ ΣΧΟΛ. ΣΥΜΒΟΥΛΩΝΔ.Ε. Ν. ΗΡΑΚΛΕΙΟΥΠανσεληνάς Γεώργιος**Σχολικός Σύμβουλος Πληροφορικής**Ταχ. Δ/νση: Ρολέν 4Ταχ. Κώδικας: 713 05 ΗΡΑΚΛΕΙΟΤηλ.: 6945658953 E-mail: panselin@gmail.com | Ηράκλειο, 10/1/2017Α.Π: 6Προς: Σχολεία Δ/θμιας Εκπαίδευσης Ηρακλείου και ΛασιθίουΚοιν. : 1. Περιφερειακή Δ/νση Π/θμιας & Δ/θμιας Εκπαίδευσης Κρήτης1. Προϊστάμενος Επιστημ.& Παιδαγ. Καθοδήγησης Δ/θμιας Εκπ/σης
2. Δ/νση Δ/θμιας Εκπ/σης Ηρακλείου
3. Δ/νση Δ/θμιας Εκπ/σης Λασιθίου
4. ΚΕΠΛΗΝΕΤ
 |

**ΘΕΜΑ: Πρόσκληση συμμετοχής σχολείων στο Θεματικό Δίκτυο «Ασφάλεια στο Διαδίκτυο»**

Αγαπητές κ. Διευθύντριες, Αγαπητοί κ. Διευθυντές,

Αγαπητοί Συνάδελφοι,

Εύχομαι Καλή Χρονιά σε Όλες και Όλους,

Με την παρούσα επιστολή θα ήθελα να σας ενημερώσω αλλά και να σας προσκαλέσω να συζητήσετε την ένταξη της σχολικής σας μονάδας στο Διαπεριφερειακό Θεματικό Δίκτυο με θέμα «Ασφάλεια στο Διαδίκτυο», το οποίο λειτουργεί με αδειοδότηση από την Περιφερειακή Διεύθυνση Α/θμιας κ Β/θμιας Εκπαίδευσης Κρήτης από τον Δεκέμβριο του 2015 (ΑΔΑ:74ΙΣ4653ΠΣ-8ΒΧ, ΑΔΑ:Ψ6ΨΙ4653ΠΣ-Π58). Σχετική ενημέρωση πραγματοποιήθηκε στο Ηράκλειο ([Σ.Σ. ΠΛΗΡΟΦΟΡΙΚΗΣ ΠΑΝΣΕΛΗΝΑΣ ΓΕΩΡΓΙΟΣ: Ενημερωτική συνάντηση στο πλαίσιο της πρόσκλησης συμμετοχής σχολείων στο Θεματικό Δίκτυο «Ασφάλεια στο Διαδίκτυο»](http://dide.ira.sch.gr/symvoyloi/161209140526sym161209.doc)). Το ενημερωτικό υλικό της συνάντησης μπορείτε να «κατεβάσετε» από [εδώ](https://drive.google.com/open?id=0BwyNxQRXnu28T2JfTEw3dlhEcDBOWGszbFF6MGhHdTgxYVpr) (<https://goo.gl/Dz9Un7>). Για τα σχολεία της Δ/νσης Λασιθίου μπορεί να γίνει αντίστοιχη δια ζώσης ή εξ αποστάσεως ενημέρωση εφόσον υπάρξει ενδιαφέρον.

Οι συνεργαζόμενοι φορείς στο Δίκτυο είναι: Οι Περιφερειακές Διευθύνσεις Α/θμιας κ Β/θμιας Εκπαίδευσης Κεντρικής Μακεδονίας, Δυτικής Ελλάδας και Κρήτης, Σχολικοί Σύμβουλοι ΠΕ70 και ΠΕ19-20, οι Διευθύνσεις Πρωτοβάθμιας Εκπ/σης και οι Διευθύνσεις Δευτεροβάθμιας Εκπ/σης Ανατολικής Θεσσαλονίκης, Χαλκιδικής, Κιλκίς, Σερρών, Αχαΐας, Ηλείας, Αιτωλοακαρνανίας, Χανίων και Ηρακλείου.

Το Θεματικό Δίκτυο λειτούργησε το χρονικό διάστημα 2014-2016 σε σχολεία της πρωτοβάθμιας εκπαίδευσης και από φέτος θα δοκιμαστεί πιλοτικά η επέκτασή του σε σχολεία Δευτεροβάθμιας Εκπ/σης.

**Σκοπός του Δικτύου** είναι να αποτελέσει μια κοινότητα μάθησης με βασικό σκοπό τα σχολεία που συμμετέχουν σε αυτό να αποκτήσουν μια ολοκληρωμένη πολιτική για την υπεύθυνη και ασφαλή χρήση του διαδικτύου από μαθητές και εκπαιδευτικούς.

**Ενδεικτικά θέματα** στα οποία είναι δυνατό να στρέψουμε το ενδιαφέρον μας στη Δ/θμια εκπαίδευση:

* Υπευθυνότητα στο Διαδίκτυο
	+ Φαινόμενα εθισμού
	+ Φαινόμενα ηλεκτρονικού σχολικού εκφοβισμού (θύτης, θύμα, παριστάμενοι)
* Προστασία προσωπικών δεδομένων
* Αξιολόγηση της εγκυρότητας των πληροφοριών στο διαδίκτυο
	+ Φαινόμενα διασποράς ψευδών ειδήσεων (hoaxes). Ο ρόλος των χρηστών των κοινωνικών δικτύων
	+ Οπτικοακουστικός γραμματισμός

Περισσότερα θέματα μπορείτε να βρείτε στη ιστοσελίδα του Δικτύου <http://isecurenet.sch.gr/portal/>.

**Πλαίσιο Υλοποίησης των Δράσεων**

Εφόσον αποδεχθεί το σχολείο την παρούσα πρόσκληση, έχει τη δυνατότητα να διοργανώσει και πραγματοποιήσει βιωματικές δραστηριότητες, ενδεικτικά:

* Στο πλαίσιο ενδοσχολικών διαθεματικών δραστηριοτήτων ή διασχολικών εθνικών/ευρωπαϊκών προγραμμάτων (π.χ. eTwinning, Erasmus+ κ.ά.)
* Εκτός διδακτικού ωραρίου, εντός σχολικού ωραρίου,
	+ σε σχολικές δραστηριότητες,
	+ τις ημέρες που οι μαθητές τελειώνουν τα μαθήματά τους στο 6ωρο
* Στα μαθήματα της Πληροφορικής (πχ Γυμνάσιο 2-4 διδακτικές ώρες το χρόνο, για τις τάξεις Α΄ και Β΄)
* Στη θεματική εβδομάδα του Γυμνασίου
* Στο Γενικό Λύκειο στο πλαίσιο των Ερευνητικών Εργασιών
* Στο Επαγγελματικό Λύκειο στη Ζώνη Δημιουργικών Δραστηριοτήτων
* Σε απογευματινές εκδηλώσεις με τη συμμετοχή των γονέων και της τοπικής κοινωνίας

**Ενδεικτικές δράσεις του Δικτύου:**

Δια ζώσης επιμορφωτικές συναντήσεις, βιωματικά σεμινάρια εργαστηριακού τύπου σε εκπαιδευτικούς, μαθητές, γονείς, Webinars (Διαδικτυακές επιμορφώσεις εξ αποστάσεως με τη χρήση ΤΠΕ) για εκπαιδευτικούς και μαθητές, προώθηση του παραγόμενου εκπαιδευτικού υλικού στα έντυπα και ηλεκτρονικά ΜΜΕ, διαγωνισμοί για την ασφάλεια στο Διαδίκτυο, δημιουργία συνεργασιών με φορείς, σε Ευρωπαϊκό ή διεθνές επίπεδο.

**Ενδεικτικοί φορείς συνεργασίας:**

Υπουργείο Παιδείας Έρευνας και Θρησκευμάτων, Σχολικοί Σύμβουλοι Παιδαγωγικής Ευθύνης, Συμβουλευτικοί Σταθμοί Νέων, ΚΕΣΑΝ, Saferinternet, Κέντρο Ασφαλούς Διαδικτύου, Safeline, Σύνδεση με Σύνεση, eSsafety label, ITE, Enisa, Πανελλήνιο Σχολικό Δίκτυο, Κοινωνικό Σχολείο, Δίωξη ηλεκτρονικού εγκλήματος, Ευρωπαϊκό πρόγραμμα eTwinning, European School Radio.

**Αρμοδιότητες και υποχρεώσεις συμμετεχόντων:**

**Συντονιστές**: Στην πιλοτική φάση, συντονιστές του Δικτύου στη Δ/θμια εκπαίδευση, θα είναι οι Σχολικοί Σύμβουλοι ΠΕ19. Θα είναι υπεύθυνοι για τη δημιουργία, συντονισμό και επιμόρφωση σώματος εκπαιδευτικών-επιμορφωτών, την οργάνωση επιμορφωτικών δράσεων, τη συνεργασία με φορείς υλοποίησης προγραμμάτων για το ασφαλές Διαδίκτυο, την αποστολή επιστημονικά και παιδαγωγικά επικαιροποιημένου επιμορφωτικού υλικού στις σχολικές μονάδες, διερεύνηση για τη μελλοντική ένταξη άλλων σχολικών μονάδων στο Δίκτυο αλλά και αντίστοιχων υποστηρικτικών δομών.

**Διευθυντές Σχολείων**: Οι Διευθυντές των συμμετεχουσών σχολικών μονάδων θα είναι υπεύθυνοι για την ενημέρωση των Συντονιστών για το ενδιαφέρον υλοποίησης δράσεων σε εκπαιδευτικούς, γονείς και μαθητές των τοπικών κοινωνιών που εδρεύει η σχολική μονάδα. Επιπρόσθετα θα συνεισφέρουν στη διάχυση των δραστηριοτήτων του Δικτύου μέσω αναρτήσεων στις σχολικές ιστοσελίδες τους, θα ενημερώνουν τους εκπαιδευτικούς του σχολείου καθώς και γονείς και μαθητές για τις δράσεις του Δικτύου, θα τους παροτρύνουν για τη συμμετοχή τους και θα συνεισφέρουν, στο βαθμό που μπορούν, στην υλοποίηση ημερίδων ή βιωματικών εργαστηρίων που θα υλοποιήσει το Δίκτυο σε συνεργασία μαζί τους.

**Συμμετέχοντες εκπαιδευτικοί**: Ορισμός ενός ή περισσότερων εκπαιδευτικών από κάθε συμμετέχουσα σχολική μονάδα ως υπευθύνων για την υλοποίηση δράσεων για την ασφάλεια στο διαδίκτυο.

**Λαμβάνοντας υπόψη το παραπάνω πλαίσιο λειτουργίας του Θεματικού Δικτύου *«Ασφάλεια στο Διαδίκτυο»* και εφόσον υπάρχει ενδιαφέρον, παρακαλώ, με μέριμνα των Διευθυντών των σχολικών μονάδων,**

1. **να υλοποιήσετε σύσκεψη διδασκόντων και να μας στείλετε ένα διαβιβαστικό με αριθμό πρωτοκόλλου, στο email (panselin@gmail.com) έως 24/1/2017 το οποίο να περιλαμβάνει:**
	1. **Το ενδιαφέρον του Σχολείου σας να συμμετέχει στο Θεματικό Δίκτυο, αποδεχόμενοι τη λειτουργία και τις υποχρεώσεις των συμμετεχόντων**
	2. **Τα ονόματα των εκπαιδευτικών (αναφέροντας ειδικότητα και τα email τους), οι οποίοι θα συμμετέχουν τη σχολική χρονιά 2016-2017 σε δράσεις του Δικτύου με τους μαθητές τους**
2. **να ενημερώσετε τον/την σύμβουλο παιδαγωγικής ευθύνης του σχολείου**

Γιώργος Πανσεληνάς

Σχολικός Σύμβουλος Πληροφορικής